અલકાને એકલતા, નિરવ શાંતિ અને ડરને કારણે ધ્રુજારી આવી ગઈ, તેણે આમતેમ નજર દોડાવી, સ્ટેન્ડમાં લાઇટ હતી તે એક માત્ર ઉજાસ હતો, બાકી ચોતરફ અંધકારે સામ્રાજ્ય જમાવી દીધુ હતું. ચહલપહલ ઓછી થવાથી હવે પવનના સુસવાટા પણ ચોખ્ખા સંભળાતાં હતા. તેને થયું કે પેલો અજનબી તેને નુકસાન તો નહીં પહોંચાડે ને, તેના મગજમાં જાત જાતના ખરાબ વિચારો આવવા માંડ્યા, ત્યાં જ તપન બોલ્યો, ‘મમ્મી ભૂખ લાગી છે ને તરસ પણ લાગી છે.’